Topi, Di Carlo nxisin zbatimin e planit Ahtisari për Kosovën
Nevoja e bashkërendimit me Uashingtonin dhe me Brukselin ka qenë tema kryesore e bisedimeve të dy zyrtarëve që po vizitojnë Kosovën
Shtetet e Bashkuara mbështesin zgjidhjen e shpejtë të statusit të Kosovës, ndërsa Prishtina dhe Tirana nënvizojnë nevojën e bashkërendimit me Uashingtonin por edhe me Brukselin për këtë çështje. Kjo është tema kryesore e diskutuar gjatë këtyre dy ditëve në Prishtinë të cilën po e vizitojnë Zëvendësndihmës Sekretarja amerikane e Shtetit Rosemary di Carlo dhe Presidenti i Shqipërisë Bamir Topi. Zonja Di Carlo e cila edhe sot mori zotimin e kryeministrit të Kosovës Hashim Thaçi për zbatimin e planit të kryenegociatorit të Kombeve të Bashkuara Martti Ahtisaari për pavarësi të mbikqyrur, përsëriti qëndrimin amerikan se zbatimi i këtij plani është rruga më e mirë përpara dhe statusi duhet të zgjidhet sa më shpejt që të jetë e mundur. Ajo tha se Shtetet e Bashkuara punojnë ngushtë me partnerët evropianë jo vetëm për statusin e Kosovës por për tërë rajonin. “”, tha zonja Di Carlo. Sipas saj, Shtetet e Bashkuara dhe Bashkimi Evropian nuk kanë dallime përsa i përket çështjes së Kosovës, statusi i së cilës duhet të zgjidhet në bazë të planit të zotit Ahtisaari. Zbatimi i këtij plani është nxitur edhe nga presidenti i Shqipërisë Bamir Topi i cili po qëndron për një vizitë treditëshe në Kosovë. Gjatë kësaj kohe ai është shpallur doktor nderi i Universitetit të Prishtinës si dhe qytetar nderi i Prishtinës dhe i Pejës. Presidenti Topi, bashkë me kryeministrin Hashim Thaçi shprehën sot besimin e tyre se pavarësia e Kosovës do të ndodhë shumë shpejt. “”, tha presidenti Topi. Nërsa kryeministri Thaçi u shpreh: “”. Si kryeministri Thaçi edhe zoti Topi thanë se të dyja vendet janë përcaktuar të jenë aleatë të vendosur të perëndimit dhe pjesë e familjes evropiane, ndërsa theksuan se bashkëpunimi ndërmjet Tiranës e Prishtinës është krejt i natyrshëm dhe askush nuk duhet t'i frikësohet. //ii